stanford-oval/wikipedia huggingface dataset:
Kaukasenviidanlammi
Maantiede

Järven pinta-ala on 1,1 hehtaaria ja sen pituus on 250 metriä ja leveys 60 metriä. Siihen laskee ympäröiviltä soilta viisi suo-ojaa. Järven luusua sijaitsee järven etelärannalla, josta saa alkunsa 500 metriä pitkä laskuoja Kaakkolammiin, joka virtaa matkallaan pienen lampareen läpi. Järven rantaviiva on 540 metriä pitkä ja se sijaitsee ojitetun suon keskellä. Järvi on rakentamaton, mutta sinne kulkee metsäautotie seututieltä 283 ja Kuuslammin kylän kautta kulkevalta Teuron ja Ojajärven yhdistävältä tieltä.
Noin 900 metriä luoteeseen sijaitsee vielä kaksi pienetä lamparetta, jotka laskevat kaivettuja ojia pitkin Kaukasenviidanlammiin.
Historia

Vuoden 1884 Senaatin kartastossa lammen nimi on kirjotettu "Wähä Kakolampi" sen mukaan, että viereinen Kaakkolammi oli kartassa kirjoitettu "Kakolampi". Voidaan ajatella, että paikalliset äänsivät lammen nimen "Vähäkaakkolammi". Lammesta ei tuolloin laskenut Kaakkolammiin mitään ojaa.
Keski-Pohjanmaan käräjäoikeus

Keski-Pohjanmaan käräjäoikeus oli Keski-Pohjanmaan tuomiopiiriin ja Vaasan hovioikeuspiiriin kuuluva käräjäoikeus.
Keski-Pohjanmaan käräjäoikeus syntyi vuoden 2010 alussa, kun Kokkolan käräjäoikeuden nimi vaihtui valtioneuvoston säätämän käräjäoikeuksien uudelleenjärjestelyiden vuoksi. Samassa yhteydessä Himangan kunnan asiat siirtyivät hoidettavaksi Ylivieska-Raahen käräjäoikeudessa, sillä Himanka yhdistyi Kalajoen kanssa. Keski-Pohjanmaan käräjäoikeuden tuomiopiiriin kuului kaikkiaan kahdeksan kuntaa. Tuomioistuimen kanslia sijaitsi Kokkolassa.
Keski-Pohjanmaan käräjäoikeuden toiminta päättyi 31.12.2018.
Keski-Pohjanmaan laulu

Keski-Pohjanmaan laulu on Keski-Pohjanmaan maakuntalaulu, joka sävellettiin vuonna 1929 Keski-Pohjanmaan maakuntajuhlia varten. Laulun on säveltänyt ja sanoittanut kalajokinen kanttori Oskari Metsola.
Gonagas Poker

Gonagas Poker oli kansainvälinen pokeria tarjoava peliyhtiö, joka toimi Boss Median pokeriverkossa.
Gonagas.com:in pelivalikoimaan kuuluivat seuraavat pelit:
Texas Hold'em
Omaha High
Omaha High/low
7 card stud
5 card stud
5 card draw
Normaalien käteis- ja turnauspelien lisäksi Gonagas tarjoaa myös satelliittiturnauksia mm. WSOP, WPT ja EPT liveturnauksiin.
Aiheesta muualla

"Gonagas pokeroi saameksi" -ITviikko
Gonbad-e Qabus

| Gonbad-e Qabus |
| --- | --- |
 Gonbad-e Gabusin torni
 Gonbad-e Qabus
 Koordinaatit: 37°15.0′N, 55°10′E 
Valtio:  Iran
Provinssi:  Golestan
Korkeus:  52 m
Väkiluku (2016):  151 910
Aikavyöhyke:  UTC+3.30
 – Kesäaika:  UTC+4.30
Infobox OKVirheellinen NIMI-arvo: 
Gonbad-e Qabus tai Gonbad-e Kāvūs on kaupunki Pohjois-Iranissa, Golestanin provinssissa. Vuoden 2016 väestönlaskennassa siellä oli 151 910 asukasta.
Unescon maailmanperintökohteisiin kuuluva Gonbad-e Qabusin torni sijaitsee kaupungissa. Torni on pystytetty 1006, mutta nykyinen kaupunki on peräisin 1900-luvun alkupuolelta.
Gonbad-e Qabusissa harjoitetaan maatalouteen liittyvää kauppaa. Sen väestö on pääasiassa turkmeeneja.
Aiheesta muualla

Kuvia tai muita tiedostoja aiheesta Gonbad-e Qabus Wikimedia Commonsissa
Game Freak

| Game Freak, Inc>  株式会社ゲームフリーク |
| --- | --- |
Perustettu:  26. huhtikuuta 1989
Perustaja:  Satoshi Tajiri
Avainhenkilöt:  Satoshi Tajiri Ken Sugimori Junichi Masuda
Kotipaikka:  Tokio, Japani
Toimiala:  videopeliteollisuus
Tuotteet:  videopelit Nintendon alustoille
Henkilöstö:  73 (huhtikuu 2014)
Kotisivu:  gamefreak.co.jp
Infobox OKVirheellinen NIMI-arvo: 
Game Freak (jap. ゲームフリーク, Kabushiki gaisha Gēmu Furīku) on japanilainen videopelejä kehittävä yritys, jonka perusti Satoshi Tajiri 26. huhtikuuta 1989. Yritys tekee pelejä Nintendolle, ja  on tullut tunnetuksi kehittämästään Pokémon-pelisarjasta.
Game Freak toimii Tokion Setagayan Carrot Towerissa.
Pelit > Pokémon-pelit

Pokémon Red ja Blue (1996, Game Boy)
Pokémon Yellow (1998, Game Boy)
Pokémon Gold ja Silver (1999, Game Boy Color)
Pokémon Crystal  (2000, Game Boy Color)
Pokémon Ruby ja Sapphire (2002, Game Boy Advance)
Pokémon FireRed ja LeafGreen (2004,Game Boy Advance)
Pokémon Emerald (2004, Game Boy Advance)
Pokémon Diamond ja Pearl (2007, Nintendo DS)
Pokémon Platinum (2008, Nintendo DS)
Pokémon HeartGold ja SoulSilver (2009/2010, Nintendo DS)
Pokémon Black ja White (2010/2011, Nintendo DS)
Pokémon Black 2 ja White 2 (2012, Nintendo DS)
Pokémon X ja Y (2013, Nintendo 3DS)
Pokémon Omega Ruby ja Alpha Sapphire (2014, Nintendo 3DS)
Pokémon Sun ja Moon (2016, Nintendo 3DS)
Pokémon Ultra Sun ja Ultra Moon (2017, Nintendo 3DS)
Pokémon Quest (2018, Nintendo Switch, iOS, Android)
Pokémon Let’s Go Pikachu ja Let’s Go Eevee (2018, Nintendo Switch)
Pokémon Sword ja Shield (2019, Nintendo Switch)
Pokémon Scarlet ja Violet (2022, Nintendo Switch)
Pelit > Muut pelit

Bazaar de gosaaru no Game de gosaaru (1996, PC Engine)
BUSHI Seiryūden: Futari no Yūsha (1997, SNES)
Click Medic (1999, Sony Playstation)
Drill Dozer (2005, GBA)
HarmoKnight (2012, 2013 Nintendo 3DS)
Magical Tarurūto-kun (1992, Sega Mega Drive)
Mario & Yoshi (1991, Game Boy, NES)
Mario & Wario  (1993, SNES)
Mendel Palace  (1989, NES)
Nontan to Issho! Kuru-Kuru Puzzle (1994, Game Boy)
Pocket Card Jockey (2013, Nintendo 3DS, iOS, Android)
Pulseman (1994, Sega Mega Drive)
Smart Ball  (1991, SNES)
Tembo the Badass Elephant (2015, Microsoft Windows, PlayStation 4, Xbox One)
Giga Wrecker (2017, Microsoft Windows)
Giga Wrecker Alt. (2019, PlayStation 4, Xbox One, Nintendo Switch)
Town (työnimi) (2019, Nintendo Switch)
Gonbad-e Qabus (torni)

| Gonbad-e Qabus |
| --- | --- |

Maailmanperintökohde
Sijainti:  Gonbad-e Qabus, Iran  37°15′28.9″N, 55°10′8.4″E
Tyyppi:  kulttuuri
Kriteerit:  I, II, III, IV
Tunnusnumero:  1398
Valintahistoria
Valintavuosi:  2012
 Gonbad-e Qabus
Gonbad-e Qabus on torni Iranin pohjoisosassa. Se on antanut nimen myös Gonbad-e Qabusin kaupungille.
Tornin korkeus on 53 metriä. Se on Qābus Ibn Voshmgirin hautakammio vuodelta 1006. Se muistuttaa Keski-Aasian paimentolaisten ja Iranin muinaisten sivilisaatioiden välisistä yhteyksistä. Torni on ainoa jäljellä oleva rakennus Jorjanin kaupungista, jonka mongolit tuhosivat 1300- ja 1400-luvulla. Torni on Unescon maailmanperintökohde vuodesta 2012.
Aiheesta muualla

Kuvia tai muita tiedostoja aiheesta Gonbad-e Qabus Wikimedia Commonsissa
Kirjoapteekkarinruusu

| Kirjoapteekkarinruusu |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Rosales
Heimo::  Ruusukasvit Rosaceae
Alaheimo::  Rosoideae
Suku::  Ruusut Rosa
Lajikeryhmä::  Ranskanruusut Rosa Gallica-ryhmä
Lajike::  'Rosa Mundi'
Kaksiosainen nimi
 Rosa 'Rosa Mundi' 
Katso myös
   Kirjoapteekkarinruusu Commonsissa 
Infobox OKNimi-testi OK: 
Kirjoapteekkarinruusu (Rosa 'Rosa Mundi') on Rosa Gallica -ryhmään eli ranskanruusuihin kuuluva ruusulajike, jolle tunnusomaista ovat puna-valkoraidalliset kukat. Ruususta käytetään myös nimeä Rosa gallica 'Versicolor'. Ruusu on syntynyt apteekkarinruusun (Rosa 'Officinalis') silmumutaationa. Mutaatiosta johtuen kirjoapteekkarinruusun silmuista muodostuviin oksiin tulee puna-valkoraidalliset kukat. Kirjoapteekkarinruusu on geneettisesti lähellä apteekkarinruusua.
Alkuperä

Kirjoapteekkarinruusu, kuten muutkin ranskanruusut, ovat  keski- ja eteläeurooppalaisen gallianruusun (Rosa gallica) risteymälajikkeita. Gallianruusu oli yksi varhaisimmista viljellyistä ruusulajeista Euroopassa. Kreikkalaiset ja roomalaiset ottivat sen ensin käyttöön ja sittemmin sitä kasvatettiin keskiaikaisissa puutarhoissa. Kirjoapteekkarinruusun alkuperää ei tunneta eli milloin silmumutaatio muodostui ja ruususta tuli apteekkarinruususta erillinen lajike. Myöskään apteekkarinruusun alkuperää ei tunneta.
Ensimmäiset historiatiedot kirjoapteekkarinruusun olemassaolosta perustuvat legendaan, jonka mukaan Englannin kuningas Henrik II:lla oli rakastajatar nimeltä Rosamund Clifford. Mustasukkainen kuningatar Eleonoora myrkytti hänet vuonna 1176. Kuningas määräsi, että Rosamundin haudalla piti aina olla hänen lempiruusuja eli Rosa gallica 'Versicoloria'. Kasvitieteilijä Carolus Clusius mainitsee Rosa Mundi -ruusun vuonna 1583 ja kirjoittaa siitä kuvauksen.
Kuvaus

Kirjoapteekkarinruusu kasvaa 80–100 cm korkeaksi pystyksi, tuuheaksi pensaaksi. Versoissa on vähän piikkejä. Lehdet ovat kauniin vihreät, nahkamaiset ja himmeäpintaiset. Kukinta alkaa heinäkuun alussa jatkuen kolmisen viikkoa. Puolikerrannaisissa kukissa on purppuranpunaisella pohjalla vaaleanpunaisia tai valkoisia raitoja. Kukat ovat halkaisijaltaan noin 8 cm ja terälehtiä niissä on parikymmentä kolmessa kerroksessa. Heteet ovat ruskeankeltaiset. Kukissa on voimakas, miellyttävä, klassinen ruusuntuoksu. Kukinnan jälkeen muodostuu isoja pyöreitä kiulukoita. Ruusu kasvaa parhaiten aurinkoisessa paikassa, hedelmällisessä maaperässä, mutta sietää myös varjoa ja niukkaravinteista maaperää. Kirjoapteekkarinruusu menestyy Suomessa kasvuvyöhykkeillä I–III.
Kirjoapteekkarinruusu (Rosa 'Rosa Mundi')
Google Knowledge Graph

Google-haun "Thomas Jefferson" englanninkielinen Knowledge Graph vuonna 2015.
Google Knowledge Graph on tietopankki, jota on vuodesta 2012 käytetty näyttämään tietoa Google-hauissa.
Historia

Google Knowledge Graph aloitti toimintansa 16. toukokuuta 2012. Aluksi se oli käytössä vain Yhdysvalloissa. Knowledge Graph julkaistiin 4. joulukuuta 2012 seitsemällä muulla kielellä: espanjaksi, ranskaksi, venäjäksi, saksaksi, japaniksi, italiaksi ja portugaliksi.
Google osti huhtikuussa 2013 Waviin, jonka työntekijät siirtyivät työskentelemään Knowledge Graphin parissa.
Toiminta

Knowledge Graph hakee tietonsa eri tietokannoista. Sen käyttämiä tietokantoja ovat muun muassa The World Factbook, Freebase, Wikipedia ja  Wikidata. Puheassistenssi Google Now käyttää käyttäjien kysymysteen vastaamiseen Knowledge Graphin tietoja.
Knowledge Graph näyttää käyttäjälle kuvan ja lyhyitä perustietoja aiheesta, lyhyen kuvauksen aiheeseen liittyvästä Wikipedia-artikkelista sekä aiheeseen liittyviä hakuja. Aiheeseen liittyvien Wikipedia-artikkelin johdannon näkyminen Knowledge Graphissa mahdollistaa sen tietojen muuttamisen muuttamalla Wikipedia-artikkelin johdantoa. Knowledge Graph pyrkii mukauttamaan näyttämäänsä tietoa käyttäjän maantieteellisen sijainnin ja kulttuurin mukaan. Knowledge Graphin tieto näkyy käyttäjälle tietolaatikossa, joka on työpöytänäkymässä hakutulosten oikealla puolella ja mobiilinäkymässä niiden yllä.
Vaikutukset

Monet Google-haun käyttäjät hakevat Googlesta vastauksia yksinkertaisiin kysymyksiin. Knowledge Graph näyttää perustiedot nopeasti tietolaatikossa, joten se on vähentänyt klikkauksia Google-haun tuloksiin. Aiemmin monet käyttäjät ovat hakeneet kysymyksiinsä vastauksia Wikipedian artikkelista, mutta tämä on vähentynyt Knowledge Graphin julkaisun jälkeen.
Aiheesta muualla

Wikimedia Commonsissa on kuvia tai muita tiedostoja aiheesta .
Viralliset verkkosivut (englanniksi)
Esimerkki Knowledge Graphin tietokortista
Knowledge Graphin julkaisun aiheuttama Wikipedian lukijamäärien lasku viidessä eri Wikipedian kieliversiossa.
Kasturba Gandhi

Kasturba Gandhi vuonna 1915.
Kasturba Mohandas Gandhi (nimi voidaan kirjoittaa myös Kasturbai; o.s. Kasturba Kapadia; s. 11. huhtikuuta 1869 Porbandar, Intia – 22. helmikuuta 1944 Pune) oli intialainen kansalaisoikeusaktivisti ja itsenäisyysaktivisti. Hän oli  Mahatma Gandhin vaimo.
Kasturba ja Mohandas (myöhemmin Mahatma) Gandhi menivät naimisiin 13-vuotiaina. Kasturba ei ollut käynyt kouluja, mutta hänen miehensä järjesti hänelle peruskoulutuksen. Pariskunta sai neljä poikaa vuosien 1888 ja 1900 välillä. He olivat naimisissa Kasturban kuolemaan saakka.
Kasturba kiinnostui politiikasta ja yhteiskunnallisesta vaikuttamisesta asuessaan miehensä kanssa Etelä-Afrikassa 1890-luvulta vuoteen 1914. Hän auttoi Mohandasia tämän kansalaisoikeustoiminnassa ja joutui siitä vuonna 1913 vankilaan kolmeksi kuukaudeksi.
Palattuaan Intiaan pariskunta toimi aktiivisesti maan itsenäisyysliikkeessä. Kasturba auttoi myös miehensä perustamien ashramien johtamisessa. He joutuivat moneen kertaan brittihallinnon vangitsemiksi.
Kasturban terveys heikkeni jo Etelä-Afrikassa asuessaan, ja hän sairasteli myöhemmin. Hän kuoli vuonna 1944.
Kastrí (Arkadia)

| Kastrí Καστρί |
| --- | --- |
 Kastrí
 Koordinaatit: 37°21′44″N, 22°32′19″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Arkadia
Kunta:  Vóreia Kynouría
Hallinto:  
 – Asutustyyppi:  kylä
 – Kallikrates-koodi:  4002001101
Korkeus:  950 m
Väkiluku (2011):  335
Aikavyöhyke:  UTC+2
 – Kesäaika:  UTC+3
Postinumero:  220 13
Suuntanumero(t):  +30 2792
Infobox OKVirheellinen NIMI-arvo: 
Kastrí (kreik. Καστρί) on Kreikan kylä, joka kuuluu hallinnollisesti Vóreia Kynourían kuntaan, Arkadian alueyksikköön ja Peloponnesoksen alueeseen. Se muodostaa oman kyläyhdyskuntansa (Τοπική Κοινότητα Καστρίου, Topikí Koinótita Kastríou). Kylän väkiluku on 335 (vuonna 2011).
Kastrin kylä sijaitsee Párnonas-vuoren rinteessä noin 950 metrin korkeudessa merenpinnasta laskettuna, noin 28 kilometriä kaakkoon Trípolista. Kylä on tunnettu aiemmin myös nimellä Ágios Nikólaos (Άγιος Νικόλαος). Kastrín lähellä on suuria rotkoja, ja seudulta saa alkunsa Tános-joki.
Kastrí sekä lähikylät Élatos, Karátoulas, Mesorráchi, Néa Chóra, Oriá (Orgiá) ja Perdikóvrysi on tunnettu perinteisesti nimellä Kastritochória (Καστριτοχώρια) tai vain Kastrí, sillä se on kylistä suurin. Perdikóvrysin lähellä sijaitsee Johannes Kastajan luostari (Moní (Timíou) Prodrómou).
Kaukasenjärvi

| Kaukasenjärvi |
| --- | --- |

Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°10′07″N, 24°54′11″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  oja Kuohijärveen 
Järvinumero:  35.782.1.019
Mittaustietoja
Pinnankorkeus:  96,2 m  
Rantaviiva:  1,397 km  
Pinta-ala:  12,561 ha  
Saaria:  ei saaria 
 fiKaukasenjärvi 
Kaukasenjärvi  on Kanta-Hämeessä Hämeenlinnassa  sijaitseva järvi.
Maantietoa

Järven pinta-ala on 12,6 hehtaaria ja se on 500 metriä pitkä ja 350 metriä leveä. Järvellä ei ole kartan mukaan saaria. Sen rantaviivan pituus on 1,4 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Kuohijärven alueeseen (35.782) se kuuluu. Järven vedenpinnan korkeus on 96,2 metriä mpy.
Kastu

| Kastu |
| --- | --- |
 Kaupungin kartta, jossa Kastu korostettuna.  Turun kaupunginosat
Kaupunki:  Turku
Suuralue:  Runosmäki-Raunistula
Pinta-ala:  ? km² 
Väkiluku:  ?? (?)
Väestötiheys:  ? as./km²
Työpaikkoja:  ? kpl ?  (?)
Osa-alueet:  ?
Kastu on Turun kaupunginosa, joka sijaitsee noin kaksi kilometriä keskustasta pohjoiseen, Tampereen valtatien ja Raunistulan puistotien välissä. Pohjoisessa Kastu rajoittuu Kaerlan Takakirveeseen. Kaupunginosassa on panostettu viihtyvyyteen ja palveluihin keskustan lähellä. Siellä ei ole teollisuutta.
Kastu on kuulunut 1950-luvulla Maarian kuntaan, ja lähistöllä on edelleenkin vanhaan emo-kuntaan liittyviä nimiä, kuten Maarian kirkko ja Maarian VPK.
Vuosina 1970–2016 viereisessä Vätin kaupunginosassa Tampereentien länsipuolella oli Kastun koulu, alun perin Raunistulan yhteislyseo, sitten Kastun koulu ja lukio ja loppuaikoina vain Kastun lukio. Koulurakennukset purettiin 2016 sisäilmaongelmien vuoksi ja tilalle rakennettiin vuoden 2019 alusta toimintansa aloittanut Kastun päiväkoti.
Omakotiasutusta Kastussa.
Mullintien kerrostaloja Kastussa.
Freestylehiihto talviolympialaisissa 2022

Freestylehiihdossa kilpailtiin Pekingin 2022 talviolympialaisissa 3.–19. helmikuuta.
Kilpailutapahtumia oli 13, joista kuusi oli miehille, kuusi naisille ja yksi sekajoukkueille.
Aikataulu

Lihavoidut tapahtumat ovat loppukilpailuja.
| Päivä | Aika | Tapahtuma |
| --- | --- | --- |
| 3. helmikuuta | 18.00 | Naisten kumparelasku |
| 3. helmikuuta | 19.45 | Miesten kumparelasku |
| 5. helmikuuta | 19.30 | Miesten kumparelasku |
| 6. helmikuuta | 19.30 | Naisten kumparelasku |
| 7. helmikuuta | 9.30 | Naisten big air |
| 7. helmikuuta | 13.30 | Miesten big air |
| 8. helmikuuta | 10.00 | Naisten big air |
| 9. helmikuuta | 11.00 | Miesten big air |
| 10. helmikuuta | 19.00 | Sekajoukkuehypyt |
| 13. helmikuuta | 10.00 | Naisten slopestyle |
| 13. helmikuuta | 19.00 | Naisten hypyt |
| 14. helmikuuta | 9.30 | Naisten slopestyle |
| 14. helmikuuta | 12.30 | Miesten slopestyle |
| 14. helmikuuta | 19.00 | Naisten hypyt |
| 15. helmikuuta | 9.30 | Miesten slopestyle |
| 15. helmikuuta | 19.00 | Miesten hypyt |
| 16. helmikuuta | 19.00 | Miesten hypyt |
| 17. helmikuuta | 9.30 | Naisten halfpipe |
| 17. helmikuuta | 11.30 | Naisten skicross |
| 17. helmikuuta | 12.30 | Miesten halfpipe |
| 17. helmikuuta | 15.10 | Naisten skicross |
| 18. helmikuuta | 9.30 | Naisten halfpipe |
| 18. helmikuuta | 11.45 | Miesten skicross |
| 18. helmikuuta | 15.55 | Miesten skicross |
| 19. helmikuuta | 9.30 | Miesten halfpipe |
Mitalitaulukko

|  Freestylehiihto talviolympialaisissa 2022 – Mitalitaulukko > Sijoitus |  Freestylehiihto talviolympialaisissa 2022 – Mitalitaulukko > Maa |  Freestylehiihto talviolympialaisissa 2022 – Mitalitaulukko > Kulta |  Freestylehiihto talviolympialaisissa 2022 – Mitalitaulukko > Hopea |  Freestylehiihto talviolympialaisissa 2022 – Mitalitaulukko > Pronssi |  Freestylehiihto talviolympialaisissa 2022 – Mitalitaulukko > Yhteensä |
| --- | --- | --- | --- | --- | --- |
| 1 |  Kiina | 4 | 2 | 0 | 6 |
| 2 |  Yhdysvallat | 2 | 4 | 2 | 8 |
| 3 |  Sveitsi | 2 | 1 | 2 | 5 |
| 4 |  Ruotsi | 2 | 0 | 2 | 4 |
| 5 |  Australia | 1 | 0 | 0 | 1 |
| 5 |  Norja | 1 | 0 | 0 | 1 |
| 5 |  Uusi-Seelanti | 1 | 0 | 0 | 1 |
| 8 |  Kanada | 0 | 3 | 2 | 5 |
| 9 |  Ranska | 0 | 1 | 0 | 1 |
| 9 |  Ukraina | 0 | 1 | 0 | 1 |
| 9 |  Valko-Venäjä | 0 | 1 | 0 | 1 |
| 12 |  Venäjän olympiakomitea | 0 | 0 | 3 | 3 |
| 13 |  Japani | 0 | 0 | 1 | 1 |
| 13 |  Saksa | 0 | 0 | 1 | 1 |
| 13 |  Viro | 0 | 0 | 1 | 1 |
|  | Yhteensä | 13 | 13 | 14 | 40 |
Tulokset > Miehet

| Tapahtuma | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| Hypyt tiedot |  Qi Guangpu Kiina (CHN) | 129,00 |  Oleksandr Abramenko Ukraina (UKR) | 116,50 |  Ilja Burov Venäjän olympiakomitea (ROC2) | 114,93 |
| Big air tiedot |  Birk Ruud Norja (NOR) | 187,75 |  Colby Stevenson Yhdysvallat (USA) | 183,00 |  Henrik Harlaut Ruotsi (SWE) | 181,00 |
| Halfpipe tiedot |  Nico Porteous Uusi-Seelanti (NZL) | 93,00 |  David Wise Yhdysvallat (USA) | 90,75 |  Alex Ferreira Yhdysvallat (USA) | 86,75 |
| Kumparelasku tiedot |  Walter Wallberg Ruotsi (SWE) | 83,23 |  Mikaël Kingsbury Kanada (CAN) | 82,18 |  Ikuma Horishima Japani (JPN) | 81,48 |
| Skicross tiedot |  Ryan Regez Sveitsi (SUI) |  Ryan Regez Sveitsi (SUI) |  Alex Fiva Sveitsi (SUI) |  Alex Fiva Sveitsi (SUI) |  Sergei Ridzik Venäjän olympiakomitea (ROC2) |  Sergei Ridzik Venäjän olympiakomitea (ROC2) |
| Slopestyle tiedot |  Alex Hall Yhdysvallat (USA) | 90,01 |  Nick Goepper Yhdysvallat (USA) | 86,48 |  Jesper Tjäder Ruotsi (SWE) | 85,35 |
Tulokset > Naiset

| Tapahtuma | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| Hypyt tiedot |  Xu Mengtao Kiina (CHN) | 108,61 |  Hanna Huskova Valko-Venäjä (BLR) | 107,95 |  Megan Nick Yhdysvallat (USA) | 93,76 |
| Big air tiedot |  Eileen Gu Kiina (CHN) | 188,25 |  Tess Ledeux Ranska (FRA) | 187,50 |  Mathilde Gremaud Sveitsi (SUI) | 182,50 |
| Halfpipe tiedot |  Eileen Gu Kiina (CHN) | 95,25 |  Cassie Sharpe Kanada (CAN) | 90,75 |  Rachael Karker Kanada (CAN) | 87,75 |
| Kumparelasku tiedot |  Jakara Anthony Australia (AUS) | 83,09 |  Jaelin Kauf Yhdysvallat (USA) | 80,28 |  Anastasija Smirnova Venäjän olympiakomitea (ROC2) | 77,72 |
| Skicross tiedot |  Sandra Näslund Ruotsi (SWE) |  Sandra Näslund Ruotsi (SWE) |  Marielle Thompson Kanada (CAN) |  Marielle Thompson Kanada (CAN) |  Fanny Smith Sveitsi (SUI)    Daniela Maier Saksa (GER) |  Fanny Smith Sveitsi (SUI)    Daniela Maier Saksa (GER) |
| Slopestyle tiedot |  Mathilde Gremaud Sveitsi (SUI) | 86,56 |  Eileen Gu Kiina (CHN) | 86,23 |  Kelly Sildaru Viro (EST) | 82,06 |
Tulokset > Sekajoukkueet

| Tapahtuma | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| Hypyt |  Yhdysvallat (USA) Ashley Caldwell Christopher Lillis Justin Schoenefeld | 338,34 |  Kiina (CHN) Xu Mengtao Jia Zongyang Qi Guangpu | 324,22 |  Kanada (CAN) Marion Thénault Miha Fontaine Lewis Irving | 290,98 |
Georgi Adelson-Velski

Georgi Maksimovitš Adelson-Velski (ven. Гео́ргий Макси́мович Адельсо́н-Ве́льский; 8. tammikuuta 1922 – 26. huhtikuuta 2014 Israel) oli venäläinen matemaatikko ja tietojenkäsittelytieteilijä. Hän ja Jevgeni Landis keksivät AVL-puun vuonna 1962. Hän oli myöhemmin 1960-luvulla mukana kehittämässä ensimmäistä tietokoneshakkia.
Kokos (yritys)

Osakeyhtiö Kokos oli suomalainen Helsingissä 1910–1926 toiminut teknokemian yritys. Yritys valmisti aluksi pesu- ja hienosaippuaa, myöhemmin alettiin valmistaa glyseriiniä, palmuydinöljyä, margariinia palmuöljystä vuodesta 1912 tuotemerkillä Tarmo sekä ravintorasvaa tuotemerkillä Sampo. Yhtiön tuotemerkkejä olivat myös Kokos-pyykkisaippua, Valko-pesupulveri ja Salama-hankauspulveri.
Oy Kokoksen edeltäjä oli 1894 perustettu Helsingfors Tvålfabrik. Kokoksen yksikerroksinen, torniosaltaan nelikerroksinen tehdasrakennus valmistui Sörnäisiin Haapaniemenkatu 6:een vuonna 1912. Yhtiöllä oli tällöin 55 työntekijää. Yhtiön suurin omistaja oli vuoteen 1919 saakka insinööri Johannes Eichinger nuorempi (1865–1960) ja hän oli myös yhtiön toimitusjohtajana 1910-1919. Yhtiön uusiksi omistajiksi tulivat 1919 Valtameri Oy:n omistaneet Juho Kuosmanen ja K. E. Kontro sekä K. J. Grönroos kukin kolmasosan osuudella. Vuonna 1925 yhtiön ostivat  W. E. Lindström ja Eric Uggla ja vuonna 1926 Oy Kokos siirtyi kokonaan Kone Oy:n omistukseen. Yhtiön tehdaskiinteistö toimi Kone Oy:n pääkonepajana vuoteen 1967 saakka. Tehdasta korotettiin yhdellä kerroksella 1928, sisäpihan ympärille valmistui lisärakennuksia 1935–1954 ja pihan kattava teräs- ja lasikate valmistui vuonna 1948. Kokos Oy fuusioitiin Kone Oy:hyn vuonna 1956.
Entisessä Kokos Oy:n tehdaskiinteistössä oli 1980-luvulla muun muassa Libyan suurlähetystö. Vuonna 1985 kiinteistön osti Rakennuskunta Haka joka aikoi purkaa sen. Vuonna 1990 rakennuksen valtasi Oranssi liike joka halusi tilat nuorten toimintatiloiksi. Tehdaskiinteistö suojeltiin lopulta ja siellä on toiminut vuodesta 2000 alkaen Teatterikorkeakoulu.
Kokos Oy:n entinen tehdasrakennus Sörnäisissä
Kokopelli

Kokopelli-jumalaa kuvaava hahmo
Kokopellin kuva kaiverrettuna kiveen New Mexicon osavaltiossa, Yhdysvalloissa
Kokopelli on Yhdysvaltain alkuperäiskansojen perinteisissä uskomuksissa maatalouden, hedelmällisyyden ja ovelien temppujen jumala. Hedelmällisyyden jumalana Kokopellin toimenkuvaan katsottiin kuuluvan synnytyksen valvomisen.
Kokopelli kuvattiin huilua soittavana hahmona, jonka soiton sanottiin vievän talven pois ja tuovan tilalle kevään. Jotkin heimot yhdistivät Kokopellin sateiden tuomiseen, ja hänet kuvattiin joskus toisen huilua soittavan hahmon, 
Paiyatamun kanssa maissinjauhamisseremonioiden aikana.  Kokopelli on tullut tunnetuksi sitä kuvaavista kalliopiirroksista Yhdysvaltain lounaisosissa. Varhaisimmat tiedossa olevat kuvat Kokopellista ovat peräisin vuosien 750–850 väliseltä ajalta.
Kokopellin nimen uskotaan olevan johdettu zunin- ja hopinkielisestä "jumalaa" tarkoittavasta "koko"-ilmauksesta. Ranskassa perustettiin vuonna 1999 Kokopellin mukaan nimetty maatalousjärjestö Association Kokopelli.